cyanic-selkie/wikianc huggingface dataset:
Լարիսա Գուզեևա
Անձնական կյանք
Ինստիտուտում սովորելու տարիներին Լարիսա Գուզեևան հանդիպում էր Սերգեյ Կուրյոխինի հետ ։ 1984 թվականին, երբ սկսվել են «Մրցակցուհիներ» ֆիլմի նկարահանումները, դերասանուհին ծանոթացել է Իլյայի հետ, ով աշխատում էր որպես օպերատորի օգնական ։ Ամուսնության տարիներին Լարիսա Գուզեևան պայքարել է ամուսնու թմրամոլության դեմ, սակայն անհաջող։ 1991 թվականին՝ ամուսնությունից յոթ տարի անց, նա հեռացել է ամուսնուց, ով հետագայում մահացել է թմրանյութերի չարաշահումից ։
Իր երկրորդ ամուսնու՝ Կախա Տոլորդավայի հետ Գուզեևան ծանոթացել է 1991 թվականին Թբիլիսիում, որտեղ նկարահանվում էր ռեժիսոր Միխայիլ Կալատոզիշվիլու «Ընտրյալը» ֆիլմը։ Կախա Տոլորդավան աշխատում էր որպես խմբագիր և կատարում էր վանականի ոչ մեծ դեր։ Նա վրացի մտավորական էր, տիրապետում էր եվրոպական մի քանի լեզուների, բանասեր էր, հիանալի գիտեր գրականություն, գրում էր գրքեր։ Լարիսա Գուզեևան 32 տարեկանում ունեցել է իր առաջին երեխային՝ Գեորգիին (ծնվել է 1991 թվականին) ։ Զույգն իրենց ամուսնությունը գրանցել է որդու ծնունդից մի քանի օր առաջ։ Ապրելով ամուսնու հետ մի կարճ ժամանակ՝ Գուզեևան ամուսնալուծվել է ։
1999 թվականին Լարիսա Գուզեևան ամուսնացել է Իգոր Բուխարովի հետ, ով Ռուսաստանի ռեստորանատերերի ու հյուրանոցատերերի ֆեդերացիայի նախագահն է, Մոսկվայում գտնվող «Նոստալժի» ռեստորանի սեփականատերը ։ Նրանք ծանոթացել են, երբ Գուզեևան 18 տարեկան էր, իսկ Իգորը՝ 17: Նրանք ընկերներ են եղել երկար տարիներ, սակայն ամուսնացել են միայն այն ժամանակ, երբ Գուզեևան 40 տարեկան էր ։ 2000 թվականին ծնվել է նրանց դուստրը՝ Օլգան ։
2021 թվականի սեպտեմբերին Գուզեևայի մոտ ախտորոշվեց կորոնավիրուս։ Նա ընդունվել է Կոմունարկայի թիվ 40 հիվանդանոց ։
Արտաքին հղումներ
Կատեգորիա:Ռուս դերասանուհիներ Կատեգորիա:Ռուս հաղորդավարուհիներ Կատեգորիա:Ռուսաստանի Դաշնության վաստակավոր արտիստներ Կատեգորիա:Բարեկամության շքանշանի ասպետներ (Ռուսաստան) Կատեգորիա:ՏԷՖԻ մրցանակի դափնեկիրներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:Ռուս հաղորդավարներ Կատեգորիա:Խորհրդային դերասանուհիներ
Արտարժույթային օրենսդրություն
Արտարժույթային օրենսդրություն, արտարժույթային հարաբերությունները կարգավորող իրավական ակտերի ամբողջություն, որով որոշվում է վալյուտային արժեքների գործառնությունների կարգը երկրի ներսում, մեկ երկրի կազմակերպությունների ու քաղաքացիների արժութային փոխհարաբերություններն այլ երկրի քաղաքացիների ու կազմակերպությունների հետ, ինչպես նաև արժութային արժեքների ներմուծման ու արտահանման, փոխադրման և առաքման կարգը։
Կատեգորիա:Արտարժույթի շուկա Կատեգորիա:Օրենսդրություն
Սվենեթի
Սվենեթի (სვენეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 640 մետր բարձրության վրա։ Շրջկենտրոն Գորիից հեռու է 7 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Return to Forever (ալբոմ, Scorpions)
Return to Forever, գերմանական Scorpions հարդ ռոք խմբի 18-րդ ստուդիական ալբոմը՝ թողարկված 2015 թվականի փետրվարի 20-ին  ։
Բադյա (Պոժյոգի վտակ)
Բադյա (Бадья), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պոժյոգ գետի ձախ ափին՝ 87 կմ հեռավորության վրա։ Գետի երկարությունը կազմում է 14 կմ։
Return to Forever (ալբոմ, Scorpions)
Ալբոմի մասին
2012 թվականի հուլիսին Մատիաս Յաբսը Billboard ամսագրին տված հարցազրույցի ժամանակ հայտնել է, որ 2013 թվականին Scorpions-ը պատրաստվում է թողարկել նախկինում չհրապարակված ստեղծագործությունների ալբոմ ։
Բադյա (Պոժյոգի վտակ)
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա ։
Return to Forever (ալբոմ, Scorpions)
Ալբոմի մասին
Ալբոմի գործիքավորման և ձայնագրման համար օգտագործվել են դեմո և այլ աշխատանքներ, որոնք մնացել են Blackout, Love at First Sting, Savage Amusement, Crazy World ալբոմների ձայնագրումից։ Նաև ալբոմում կան նոր ստեղծագործություններ։
Բադյա (Պոժյոգի վտակ)
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Return to Forever (ալբոմ, Scorpions)
Ծանոթագրություններ
Կատեգորիա:2015 ալբոմներ Կատեգորիա:Անգլալեզու ալբոմներ
Արկադի Կարապետյան
Արկադի Մուրադի Կարապետյան (1958, Ստեփանակերտ, ԼՂԻՄ)՝ ռազմական գործիչ, Արցախյան պատերազմի մասնակից։
Կատեգորիա:Ստեփանակերտ քաղաքում ծնվածներ Կատեգորիա:Հայ ազատամարտիկներ
Քրիստիան Վիլլե
Քրիստիան Վիլլե (Christian Veillet, ), ֆրանսիացի աստղագետ։
Կենսագրություն
Քրիստիան Վիլլեն ծնվել է 1954 թվականին Ֆրանսիայի Գրանդ Էստ երկրամասի Մյորթ և Մոզել դեպարտամենտի Նանսի քաղաքում, սովորել է Նանսի միջնակարգ դպրոցում և Անրի Պուանկարե լիցեյում (6-րդից մինչև «Հատուկ մաթեմատիկա» դասարաններ)։ Այնուհետև, նա ընդունվել է Փարիզ-Սակլե բարձրագույն նորմալ դպրոց (մինչև 1985 թվականը հայտնի էր որպես ENSET), ապա ավարտել Փարիզի հարավային համալսարանի մաթեմատիկայի ֆակուլտետը և Պիեռ և Մարի Կյուրիների համալսարանում ստացել աստղագիտության մագիստրոսի կոչում։ Իր առաջին ատենախոսական թեզի համար (ասպիրանտուրա), որը նա պաշտպանեց 1979 թվականին, նա շատ գիշերներ է անցկացրել Միդի-դե-Բիգորի աստղադիտարանում՝ դիտելով Ուրանի արբանյակները 1 մետրանոց աստղադիտակի լուսանկարչական թիթեղներով։
Մեկ տարի անց, որը նվիրված էր Սեն Դյե դե Վոժի Ժորժ-Բոմոնի միջնակարգ դպրոցում միջնակարգ մաթեմատիկայի դասավանդմանը, 1980 թվականի հոկտեմբերին նա որպես աստղագետ աշխատանքի ընդունվեց Գեոդինամիկայի և աստղաչափության հետազոտությունների կենտրոնում (CERGA), որը գտնվում է Գրասսեից դեպի հյուսիս։
16 տարի անց, որը անցկացրել էր Գրասսեից փոքր ինչ հեռու գտնվող Լազուր ափում, 1996 թվականի սեպտեմբերին նա տեղափոխվում է Հավայան կղզիների Վայմեա բնակավայր, և որպես աստղագետ է աշխատում Կանադա-Ֆրանսիա-Հավայի աստղադիտարանում, որի գործադիր տնօրենն է դառնում մի քանի տարի անց՝ 2003 թվականի ապրիլին, ապա ավարտում այնտեղ աշխատելը՝ իր երրորդ և վերջին պաշտոնավարմամբ՝ 2012 թվականի ապրիլի 30-ին։
Ավելի քան 16 տարի Հավայան կղզում մնալուց հետո, 2013 թվականի փետրվարի սկզբին նա տեղափոխվում է Արիզոնա նահանգի Թուսոն քաղաք, որտեղ նա ղեկավարում է Մեծ երկդիտակ աստղադիտակը, որի գրասենյակը գտնվում է Արիզոնայի համալսարանի կամպուսում։
Նրա պատվին է անվանակոչվել (16984) Վիլլե աստերոիդը ։
Հայտնագործություններ
Ի թիվս այլ բաների, Վիլլեն հայտնաբերել է Յուպիտեր մոլորակի Յուպիտեր LII արբանյակը (S/2010 J 2), Ամուրի աստերոիդը, ինչպես նաև տրանսնեպտունային  և  երկնային մարմինները։
Նա նաև բացահայտել է տրանսնեպտունային աստերոդի կրկնակի բնույթը։
Արտաքին հղումներ
Կատեգորիա:Ֆրանսիացի աստղագետներ Կատեգորիա:Աստղաչափություն Կատեգորիա:Աստերոիդ հայտնաբերողներ
Պոլմինակ
Պոլմինակ (Polminhac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 1107 մարդ, բնակչության խտությունը` 38.13 մարդ/կմ²։ Բնակավայրը զբաղեցնում է 29.03 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 105 կմ հարավ-արևմուտք, Օրիյակ քաղաքից` 12 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 689 աշխատունակ (15-64 տարեկան) բնակիչ, որոնցից ակտիվ էին 515-ը, իսկ ոչ ակտիվները` 174։ Ակտիվության ցուցանիշը կազմում է 74,7 %։ 515 աշխատունակ մարդկանցից աշխատել է 489 անձ (257 տղամարդ և 232 կին)։ Գործազուրկ են եղել 26 անձ (9 տղամարդ և 17 կին)։ 174 անաշխատունակներից 48-ը եղել են աշակերտներ կամ ուսանողներ, 90-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սեն-Սյուլպիսի աստղադիտարան
Սեն-Սյուլպիսի աստղադիտարան, ֆրանսիական աստղագիտական ​​աստղադիտարան, որը գտնվում է Ֆրանսիայի Ուազ դեպարտամենտի Սեն-Սյուլպիս կոմունայում։ Այն ղեկավարում է Բեռնար Քրիստոֆը, ով թոշակի անցած ինժեներ է Thales Group-ից ։ Աստղադիտարանի MPC կոդն է՝ 947 Saint-Sulpice ։
Հայտնագործություններ
Փոքր մոլորակների կենտրոնը 2003-2005 թվականների ժամանակահատվածում աստղադիտարանին վերագրում է 18 աստերոիդների հայտնաբերումը։
Ծանոթագրություններ
Կատեգորիա:Աստերոիդ հայտնաբերողներ Կատեգորիա:Աստղադիտարաններ Ֆրանսիայում
Սպոնդե (արբանյակ)
Սպոնդե (Σπονδή), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2001 թվականին, սկզբում ստանալով S/2000 J 5 ժամանակավոր անվանումը ։
Սպոնդեն ունի մոտ 2 կմ տրամագիծ, և պտտվում է Յուպիտերի շուրջ միջինում 24 253 միլիոն կմ հեռավորության վրա, 771,604 օրվա ընթացքում ։ Արբանյակի ուղեծրի թեքումը կազմում է 154° խավարածրի հարթության նկատմամբ (156° Յուպիտերի հասարակածի նկատմամբ), իսկ էքսցենտրիսիտետը 0,443 է  ։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության աստվածուհիներ Հորաներից մեկի անունով, որոնք հանդիսանում են Զևսի (Յուպիտերի հունական տարբերակը) դուստրերը։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
(8857) Ցերկիդիֆիլում
(8857) Ցերկիդիֆիլում (Cercidiphyllum), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 6-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,419157 ա. մ., առավելագույնը մոտենում է 2,0018 ա. մ. հեռավորության վրա և հեռանում 2,8365 ա. մ. ։ Արեգակի շուրջ մեկ ամբողջական պտույտ է կատարում 1374,34 երկրային օրվա ընթացքում, իր ուղեծրով շարժվելով միջինում 0,261944 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քոլոր Լայն մարզադաշտ
«Քոլոր Լայն» (Color Line Stadion), մարզադաշտ Նորվեգիայի Մյորե օգ Ռոմսդալ ֆյուլքեի Օլեսուն քաղաքում։ Ունի 10778 տարողունակություն։ Հանդիսանում է «Օլեսուն» ֆուտբոլային ակումբի մարզադաշտը։ 2005 թվականի օգոստոսի 3-ին «Օլեսուն» - «Համ-Քամա» հանդիպումը մարզադաշտից դիտում էր շուրջ 10903 հանդիսական, ինչը մարզադաշտի համար ռեկորդ է համարվում։
Մարզադաշտի կառուցման ընդհանուր արժեքը 160 միլիոն նորվեգական կրոն է։ «Քոլոր Լայն»-ը դարձավ Նորվեգիայի առաջին մարզադաշտը, որը ունի արհեստական խոտածածկույթ։ Սպորտային կառույցի բացմանը ներկա գտնվող նորվեգացի բիզնեսմեն Օլավ Նիլս Սունդեն մարզադաշտին նվիրեց ֆուտբոլիստի քանդակ, որը ներկայումս տեղադրված է մուտքի մոտ։ Չնայած որ Սունդեն հերքում էր, բայց քանդակը շատ նման էր «Օլեսունի» նախկին ֆուտբոլիստ Յոն Արնե Ռիսեին։
2009 թվականից «Քոլոր Լայն» մարզադաշտում Նորվեգիայի կանանց ֆուտբոլի առաջնության տնային խաղերն է անցկացնում «Ֆորտունա Օլուսեն» ակումբը։
Արտաքին հղումներ
Կատեգորիա:Նորվեգիայի մարզադաշտեր Կատեգորիա:Օլեսունի շենքեր և կառույցներ Կատեգորիա:Ֆուտբոլային մարզադաշտեր
Հուլիսի 8
Հուլիսի 8, տարվա 189-րդ (նահանջ տարիներին՝ 190-րդ) օրն է։
Նատալյա Եգորովա
Նատալյա Վլադիմիրովնա Եգորովա (Наталья Владимировна Егорова, օրիորդական ազգանունը` Բիկովա, ), խորհրդային և ռուս թենիսիստուհի, մարզիչ, ԽՍՀՄ սպորտի միջազգային վարպետ։
Կենսագրություն
Թենիս սկսել է խաղալ 10 տարեկանից, առաջին մարզիչը եղել է Վ. Յանչուկը։ Նա չեմպիոն է դարձել ԽՍՀՄ-ում, երբ աղջիկների միջև անցկացվում էր մենախաղ (1983) և զուգախաղ (1983-1984) կատեգորիաները։ ԽՍՀՄ ժողովուրդների սպարտական խաղերի ֆինալիստ մենախաղ (1986), զուգախաղ և խառը (1991) կատեգորիաներում։ ԽՍՀՄ (1988, ամառ) և Ռուսաստանի չեմպիոն (1996, ձմեռ) զույգերում; ԽՍՀՄ մենախաղերում ֆինալիստ (1986-1987, ձմեռ), զուգախաղերում (1985, 1991, ամառ; 1987-1988, ձմեռ) և խառը կատեգորիաներում (1987, 1991, ամառ)։ Համամիութենական մրցումների ձմեռային խաղերի զուգախաղ կատեգորիայի հաղթող 1991թ։ Մոսկվայում մենախաղի (1992, ամառ) և զուգախաղի (1991, 1996, ձմեռ) կատեգորիաներում։ «Սպարտակ» բաց առաջնության հաղթող մենախաղում (1985-1986) և զուգախաղի ֆինալիստ (1984)։ Ընդգրկվել է ԽՍՀՄ ուժեղ թենիսիստների լավագույն տասնյակում 4-րդ պատվավոր հորիզոնականը(1985-1986, 1988)։ Եվրոպայի աղջիկների զուգախաղի հաղթող (1984)։ «Նարնջագույն գնդակ» գավաթի (1984) և «Virginia Slims» (1987) մրցույթի ֆինալիստ՝ Համբուրգում։ Կազնասում և Սինգապուրում «Virginia Slims» մրցույթի հաղթող (1988): ԽՍՀՄ թիմի կազմում 1985-1986թթ. անցկացրել է 14 հանդիպում Ֆեդերացիայի գավաթներում (8-6)։
Մեծ սաղավարտի մրցաշարերում   1987 թվականին մասնակցել է Ուիմբլդոնի մրցաշարին. առաջին շրջանում զիջել է ամերիկացի էնդի Կամիլ Բենիամինին 5:7, 4:6, US Open - ի առաջին շրջանում պարտվել կանադացի Հելեն Կելեսին 6(4):7, 5:7։ 1988-ին Roland Garros-ի առաջին շրջանում զիջել է էնդի Միշել Տորեսին 1:6, 2:6։ Ուիմբլդոնում առաջին շրջանում հաղթել է շվեյցարացի Եվա  Կրապլին 6:3, 3:6, 6:3, երկրորդ շրջանում զիջեց էնդի Բարբարա  Փոթերին 6:2, 4:6, 7:9. US Open-ի առաջին շրջանում հաղթել է ֆրանսիացի Ալեքս Դեշոյին 6:3, 4:6, 6:4, երկրորդ շրջանում զիջեց ամերիկացի Լորի Մակնիլին 5:7, 3:6:
Պրոֆեսիոնալ վարկանիշում նշված էր 1986-2002 թվականներին։
Ավարտել է Ռուսաստանի ֆիզիկական կուլտուրայի պետական համալսարանը, աշխատում է մարզիչ։
Նովոոլենովկա (գյուղ, Կրասնոարմեյսկի շրջան)
Նովոոլենովկա (Новооленівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նովոոլենովկա գյուղում բնակվում էր 124 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
Յոթն ընդդեմ Թեբեի
էպոս
Արգոսյան զորքի առասպելական առաջնորդները Էդիպի որդի Պոլինիկեի խնդրանքով արշավում են դեպի Թեբե՝ եղբոր՝ Էթոկլեսի դեմ պայքարելու համար։ Հոմերոսը այս դեպքերի մասին հիշատակում է շատ համառոտ, հպանցիկ։ Ամենայն մանրամասնությամբ այս պատմության մասին գրվել է կիկլոպյան երկու պոեմներում՝ «Թեբեական» և «Էպիգոնա»։ Սակայն սրանցից էլ մեզ հասել են միայն աննշան հատվածներ։
Գրական ժառանգություն
Առասպելը արտահայտված է Էսքիլեսի «Յոթն ընդդեմ Թեբեի», իսկ հետագա իրադարձությունները «Խնդրարկուհիները» և «Էլևսյանները» ողբերգություններում, ինչպես նաև անհայտ հեղինակի «Յոթն ընդդեմ Թեբեի» դրամայում, Ալեքսիդայի և Ամֆիսայի «Յոթն ընդդեմ Թեբեի» կատակերգություններում, Արիստոֆանեսի և Ստրատիդայի «Փյունիկցիները» կատակերգություններում։ Ըստ Կլիմենտե Ալեքսանդրիացու սխոլիստական մեկնաբանության՝ Ադրաստը և Պոլինիկեն չեն մտել այդ յոթի մեջ։
Հայտնի են եղել նաև Կորիննայի «Յոթն ընդդեմ Թեբեի», Անտագորես Ռոդոսկոյի և Մենելայոսի բանաստեղծությունները։
Հույն ողբերգակները մանրամասնորեն ուսումնասիրել են այս սյուժեն։ Էսքիլեսի «Յոթը», Եվրիպիդեսի «Փյունիկցիները» և «Օգնություն խնդրողները» ողբերգություններում նկարագրված են արգոսյան զորքերի կողմից Թեբեի պաշարումը, եղբայրների մենամարտը և Ադրաստի կամ արգոսցի կանանց օգնության խնդրանքները Աթենքի արքա Թեսևսին, որպեսզի թեբեցիները իրենց հանձնեն ճակատամարտում ընկած հերոսների դիակները։ «Էդիպը Կոլոնայում» ողբերգության մեջ Պոլինիկեն հանդես է գալիս որպես էպիզոդիկ կերպար, ով խնդրում էր հորը օգնել իրեն եղբոր դեմ պայքարում։ Էսքիլեսի ողբերգության մեջ մեծ տեղ է հատկացված Թեբեի դարպասներին դեմ հանդիման կանգնած յոթ առաջնորդներին, նրանց բնութագրությանը և ռազմական հաջողությունների նկարագրությանը։ Եղբայրների մենամարտի պատճառով մի որոշ ժամանակ պատերազմը դադարել էր. այս ամենը մանրամասնորեն նկարագրել է Եվրիպիդեսը։ Երբ պատերազմը վերսկսվում է, Թեբեի գուշակ Թիրեսիոսը կանխատեսում է, որ այն կավարտվի Թեբեի հաղթանակով, եթե զոհաբերվի Թեբեի այն ժամանակվա առաջնորդ Կրեոնտեի որդուն՝ Արեսին։ Հայրը հորդորում է որդուն փախչել, սակայն Արեսը ինքնասապնություն է գործում՝ իրեն նետելով այն անդունդը, որտեղ մի ժամանակ ապրել էր Կադմոսի կողմից սպանված հրեշը։
Թեբեի պատերի տակ սպանված արգոսցիների թաղումը նկարագրված է Եվրիպիդեսի «Օգնություն խնդրողները» ողբերգության մեջ։ Այս ողբերգության մեջ Եվադնան ինքնակամ իրեն դատապարտում է մահվան՝ չկարողանալով հաշտվել սիրելի ամուսնու՝ Կապանևսի մահվան հետ։ Երբ արգոսցիների պարտությունից հետո Ամֆիարան նրանց հետ միասին փորձում է փախչել, Զևսը բաց է անում երկրի դարպասները, ընդունում նրան ու դարձնում անմահ։ Տասը տարի անց Ադրաստը, որն առաջին արշավանքի ժամանակ խուսափել էր մահից, հերոս որդիների հետ նոր արշավանք է կազմակերպում դեպի Թեբե, որի ժամանակ որդիները զոհվում են։
Հետագա իրադարձություններ
Մ.թ.ա. 379 թվականին նախկին կարգուկանոնը վերականգնելու նպատակով նոր արշավանք է կազմակերպվում դեպի Թեբե, որը գլխավորում էին քաղաքից վտարվածները։ Արշավանքի յոթ առաջնորդները, օգտվելով Աթենքի օժանդակությունից, վերականգնում են ժողովրդավարությունը։ Արշավանքը կոչվում է մասնակիցների անունով՝ «Յոթ առաջնորդներն ընդդեմ Թեբեի»։ Առաջնորդների անունները մնացել են պատմության մեջ՝ Պելոպիդոս, Մելոն, Մանսիպպ, Դեսմոտ, Դամոկլիդ, ֆերենիկ և Անդրոկլիդ։
Կատեգորիա:Հին հունական դիցաբանություն
(426) Հիպպո
(426) Հիպպո (Hippo), աստերոիդ աստերոիդների հիմնական գոտում։ Հայտնաբերվել է 1897 թվականի օգոստոսի 25-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,888513 ա. մ., առավելագույնը մոտենում է 2,5906 ա. մ. հեռավորության վրա և հեռանում 3,1864 ա. մ., իսկ Երկրի ուղեծրին Հիպպո աստերոիդը նվազագույնը մոտենում է 1,6286 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1793,12 երկրային օրվա ընթացքում, իր ուղեծրով շարժվելով միջինում 0,200767 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,48° անկյուն։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1897 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարեն Խաչատրյան (ֆուտբոլիստ)
Կարեն Գառնիկի Խաչատրյան, հայ ֆուտբոլիստ, կիսապաշտպան։ Հանդես է եկել Հայաստանի Պրեմիեր լիգայի «Շիրակ» ակումբում։
Ակումբային կարիերա
Կարեն Խաչատրյանը Գյումրիի ֆուտբոլայի դպրոցի սան է և իր կարիերան սկսել է հայրենի քաղաքում։ Առաջին մրցաշրջանն սկսել է «Շիրակ-2» ակումբի կազմում։ Պրեմիեր լիգայում (այդ ժամանակ կոչվել է Առաջին լիգա) Կարեն Խաչատրյանն իր նորամուտը կատարել է 1998 թվականին, 17 տարեկան հասակում։ Խաչատրյանը խաղադաշտ է դուրս եկել մարտի 25-ին՝ առաջնության երկրորդ տուրի՝ Երևանի «Արարատ» ակումբի դեմ խաղում՝ փոխարինելով Արկադի Հարությունյանին։ Այդ մրցաշրջանում նա մասնակցել է թիմի 20 խաղերից 16-ին և դարձել մեկ գոլի հեղինակ՝ աչքի ընկնելով հունիսի 20-ին՝ Արարատի «Ցեմենտ» ակումբի դեմ խաղում։
Երիտասարդ ֆուտբոլիստի խաղը նկատել է «Շիրակի» գլխավոր մարզիչ Անդրանիկ Ադամյանը, որը Խաչատրյանին հրավիրել է քաղաքի գլխավոր թիմ։ «Շիրակի» կազմում Կարեն Խաչատրյանն իր նորամուտը կատարել է մարտի 7-ին՝ մասնակցելով առաջնության առաջին տուրի՝ «Գյումրի» ակումբի դեմ խաղին, որի 67-րդ րոպեին փոխարինել է Կարեն Ալեքսանյանին։ «Շիրակի» կազմում իր առաջին գոլը Խաչատրյանը խփել է մայիսի 25-ին՝ գրավելով նույն «Գյումրիի» դարպասը։ Նույն խաղում Խաչատրյանը ձևակերպել է դուբլ ։
Ելույթների վիճակագրություն
2011 թվականի նոյեմբերի 24-ի տվյալներով
Արտաքին հղումներ
Կատեգորիա:Հայ ֆուտբոլիստներ Կատեգորիա:Շիրակի ֆուտբոլիստներ
Նինո Խուրցիձե
Նինո Խուրցիձե (ნინო ხურციძე; ), վրացի շախմատիստուհի, գրոսմայստեր (1999):
1991 թվականին Գուարապուվայում կայացած շախմատի աշխարհի առաջնությունում 16 ամյա Նինոն կարողացել է գրավել առաջին տեղը։ Վրաստանի ազգային հավաքականի կազմում 5 անգամ մասնակցել է շախմատային տարբեր օլիմպիադաների (1998—2002, 2006, 2012 թվականներին), երեք անգամ աշխարհի (2007, 2011—2013 թվականներին) և 7 անգամ Եվրոպայի առաջնությունների (1999, 2003—2013 թվականներին)։
Ծանոթագրություններ
Կատեգորիա:Վրացի շախմատիստներ Կատեգորիա:Վրացի գրոսմայստերներ Կատեգորիա:Վրացի մարզիկներ Կատեգորիա:Քաղցկեղից մահացածներ
Սկրա
Դիրք
Գտնվում է ծովի մակարդակից 620 մետր բարձրության վրա։ Շրջկենտրոն Գորիից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1382 մարդ ։
Ռոմանովի թոմարես
Ռոմանովի թոմարես, կապտաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Տարածվածություն
Տարածված է Փոքր Ասիայում, Անդրկովկասում, Իրանում, Հարավարևմտյան Թուրքմենստանում։ Հայաստանում հայտնի է Կոտայքի (Գառնի, Գեղադիր, Հացավան, Ջրվեժ գյուղեր, Հատիս լեռ), Վայող ձորի (Արտավան), Արարատի (Ուրցալանջ), Սյունիքի (Շվան ձոր գյուղի շրջակայք) մարզերից և «Խոսրովի անտառ» պետական արգելոցից ։
Էկոլոգիա
Ապրում են ծովի մակարդակից 1300-2200 մ բարձրության վրա, կիսաանապատներում, չոր մարգագետիններում և անտառի վերին եզրերի տափաստանացած հատվածներում։ Մայիսի կեսից մինչև հունիսի վերջը տալիս են մեկ սերունդ։ Թրթուրները զարգանում են Astragalus finitimus բույսի ծաղկաբույլերում, ձմեռում են հարսնյակները ։
Պահպանություն
Հազվագյուտ տեսակ է,որը Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես խոցելի տեսակ։
Չխախտված ցենոզներում, կախված կերաբույսի պոպուլյացիայի խտությունից, թվաքանակը համեմատաբար բարձր է։
Վտանգման հիմնական գործոններն են անասունների գերարածեցումը և հողերի գյուղատնտեսական յուրացումը։
Պահպանվում է «Խոսրովի անտառ» պետական արգելոցում և «Արևիկ» ազգային պարկում ։
Ծանոթագրություններ
Կատեգորիա:Միջատներ Կատեգորիա:Խոցելի տեսակներ Կատեգորիա:ՀՀ Կարմիր գրքում գրանցված կենդանիներ
Մարիոնլիսթ մարզադաշտ
«Մարիոնլիսթ» (Marienlyst stadion), մարզադաշտ Նորվեգիայի Բուսկերուդ ֆյուլքեի Դրամեն քաղաքում։ Ունի 8935 տարևողունակություն։ 1967 թվականից հանդիսանում է Սթրյոմսգոդսեն ֆուտբոլային ակումբի մարզադաշտը։ 1947 թվականին Նորվեգիայի ֆուտբոլի գավաթի առաջնության «Վիկինգ» - «Մյոնդալեն» հանդիպիպումը մարզադաշտից դիտում էին շուրջ 17300 հանդիսական, ինչը համարվում է ռեկորդ այս մարզադաշտի համար։ «Սթրյոմսգոդսեն» ակումբի համար «Մարիոնլիսթ» մարզադաշտում ռեկորդը հանդիսանում է 1969 թվականի մայիսի 22-ին «Ռուսենբորգ» ակումբի հետ հանդիպումը, որին մասնակցում էին շուրջց 16687 հանդիսական։
Արտաքին հղումներ
Կատեգորիա:Բուսկերուդի շենքեր և կառույցներ Կատեգորիա:Նորվեգիայի մարզադաշտեր Կատեգորիա:Դրամեն Կատեգորիա:Ֆուտբոլային մարզադաշտեր
Պոնտեվեդրա (քաղաք)
Պոնտեվեդրա  (Pontevedra[ˌpɔnteˈβɛ.ðɾa]), Pontevedra [ponteˈβeðɾa]), քաղաք և համայնք Իսպանիայում։ Համայնքը մտնում է Պոնտեվեդրա շրջանի կազմի մեջ։ Տարածքը՝ 117 կմ2։ Բնակչությունը՝ 81 981 (2010 թվականին)։
Հայտնի է դեռևս Հռոմեական կայսրության ժամանակաշրջանից։ 2011 թվականի սեպտեմբերի 1-ին մեկնարկեց Վուելտա հեծանվավազքի բազմօրյա մրցաշարի տասներկուերորդ փուլը։
Ծանոթագրություններ
Կատեգորիա:Իսպանիայի քաղաքներ Կատեգորիա:Զբոսաշրջությունն Իսպանիայում
Մուխամետ Խարասով
Մուխամետ Հադիսի Խարասով (բաշկիր.՝ Мəхəмəт Хəдис улы Хəрəсов, ) - ֆիզիկոս, Բաշկորտոստանի Գիտությունների ակադեմիայի թղթակից-անդամ (2002 թ.), ֆիզիկամաթեմատիկական գիտությունների դոկտոր (1995 թ.), պրոֆեսոր (1996 թ.), Բաշկորտոստանի պետական համալսարանի ռեկտոր (2000-2010 թթ.), Ռուսաստանի Դաշնության գիտության վաստակավոր գործիչ (2008 թ.), Բաշկորտոստանի գիտության վաստակավոր գործիչ (1997 թ.), Ռուսաստանի Դաշնության բարձրագույն մասնագիտական կրթության պատվավոր աշխատող (2002 թ.), ՌԴ կրթության նախարարության գերազանցիկ (2003 թ.)
Կենսագրություն
Մուխամետ Խարասովը ծնվել է 1948 թվականի սեպտեմբերի 18-ին Բաշկիրական Ինքնավար Խորհրդային Սոցիալիստական Հանրապետության Բելորեցկի շրջանի Սերմենևո գյուղում։ 1971 թվականին ավարտել է Բաշկիրիայի պետական համալսարանի ֆիզիկայի ֆակուլտետը, որտեղ այնուհետև աշխատել է որպես լաբորանտ։ 1972-1975 թթ. սովորել է Մոսկվայի Մ. Լոմոնոսովի անվան պետական համալսարանի ասպիրանտուրայում, որն ավարտելուց հետո վերադարձել է հարազատ բուհ և 1975-1980 թթ. աշխատել տեսական ու փորձարարական ֆիզիկայի ամբիոնում. սկզբում՝ որպես ասիստենտ, ապա՝ ավագ դասախոս, դոցենտ։
1991 թվականին ընդունվել է Մոսկվայի Մ. Լոմոնոսովի անվան պետական համալսարանի դոկտորանտուրան, որն ավարտել է 1994 թվականին, 1995 թվականին պաշտպանել դոկտորական ատենախոսությունը, ստացել ֆիզիկամաթեմատիկական գիտությունների դոկտորի կոչում։ 1994 թվականի սեպտեմբերից Մուխամետ Խարասովը շարունակել է դասախոսել Բաշկորտոստանի պետական համալսարանի ֆիզիկայի ֆակուլտետում, որոշ ժամանակ անց դարձել այդ ֆակուլտետի դեկանը։
1999-2000 թթ. աշխատել է որպես Բաշկորտոսստանի հանրապետության գիտության և բարձրագույն ու միջնակարգ մասնագիտական կրթության պետական կոմիտեի նախագահի տեղակալ, նախագահի պաշտոնակատար։
2000 թվականի հունվարի 17-ին ընտրվել է Բաշկորտոստանի պետական համալսարանի ռեկտոր։
Բաշկորտոստանի հանրապետության Պետական ժողովի՝ Կուրուլթայի պատգամավոր է, «Единая Россия» համառուսաստանյան քաղաքական կուսակցության անդամ։
Ամուսնացած է։ Կինը՝ Ալֆիյա Մուկադասովնան, մաթեմատիկոս է, որդին՝ Սալավաթը, իրավաբան, դուստրը՝ Գուզելը, իրավաբանական գիտությունների թեկնածու։
Մուխամետ Խարասովը հարյուրից ավելի գիտական հրապարակումների հեղինակ է ։ Նրա՝ որպես գիտնական ֆիզիկոսի հետաքրքրությունների շրջանակում ընդգրկված են հիմնականում հետևյալ բնագավառների հիմնահարցեր. նյութերի գերհաղորդականության ֆիզիկա, ստոխաստիկ դիֆուզիոն գործընթացները դիսսիպատիվ համակարգերում, փոխանակման դինամիկ փոխազդեցությունները խտացված միջավայրերում։ Նա մշակել է խտացված միջավայրերում փոխանակման դինամիկ փոխազդեցությունների տեսությունը, սահմանել խախտված սիմետրիայով համակարգերում մաթեմատիկական փոխհարաբերությունները։
Արտաքին հղումներ
Կատեգորիա:Ռուս գիտնականներ Կատեգորիա:Խորհրդային գիտնականներ Կատեգորիա:Բաշկորտոստանի պետական համալսարանի շրջանավարտներ Կատեգորիա:Խորհրդային ֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Ֆիզիկոսներ այբբենական կարգով
Գնդակով հոկեյ
Գնդակով հոկեյ (օգտագործվում են նաև բենդի, bandy, և ռուսական հոկեյ անվանումները), ձմեռային մարզական թիմային խաղ, որն անցկացվում է սառցե դաշտում երկու թիմերի մասնակցությամբ (խաղադաշտում 10 խաղացող և դարպասապահ յուրաքանչյուր թիմում)։ Սառույցի վրա տեղաշարժվելու համար բոլոր խաղացողներն օգտագործում են չմուշկներ։ Խաղադաշտի խաղացողները, օգտագործելով մականներ, ձգտում են դրանցով գնդակը խփել մյուս թիմի դարպասը։ Դարպասը պահպանում են մականներ չօգտագործող դարպասապահները։ Խաղի տևողությունը 2 խաղակես է՝ յուրաքանչյուրը 45 րոպե տևողությամբ, անբարենպաստ պայմանների դեպքում, դատավորի որոշմամբ, 3 խաղակես՝ յուրաքանչյուրը 30 րոպե տևողությամբ (եթե մրցամարտն անց է կացվում բաց երկնքի տակ)։ Հաղթող է դառնում այն թիմը, որը խաղի ընթացքում կարողացել է ավելի շատ գնդակ գցել (գոլ խփել) մրցակցի դարպասը։
Գնդակով հոկեյը պաշտոնապես ընդունված է Միջազգային օլիմպիական կոմիտեի կողմից որպես ձմեռային սպորտաձև, չնայած մինչև այժմ Ձմեռային օլիմպիական խաղերի պաշտոնական ծրագրի մեջ դեռ չի մտնում։ Որպես ցուցադրական կանոնակարգ՝ գնդակով հոկեյը ներկայացվել էր 1952 թվականի Օսլոյի 6-րդ Ձմեռային օլիմպիական խաղերում։ 2011 թվականի Ասիական ձմեռային խաղերում գնդակով հոկեյն ընդգրկվել էր պաշտոնական ծրագրում։ 2012 թվականի դեկտեմբերին Ալմա-Աթայում առաջին անգամ տեղի ունեցավ Ասիայի առաջնությունը։ Գնդակով հոկեյի միջազգային ֆեդերացիայի և Բենդիի միջազգային ֆեդերացիայի նախագահ Բորիս Սկրիննիկը 2011 թվականին հայտարարեց, որ գնդակով հոկեյը հնարավոր է ընդգրկվի 2018 թվականի Ձմեռային օլիմպիական խաղերում , այնուամենայնիվ Միջազգային օլիմպիական կոմիտեի 2015 թվականի գործադիր կոմիտեի նիստի արդյունքներով դա տեղի չունեցավ։
Գնդակով հոկեյի պատմություն
Սպորտային խաղերը, որտեղ գնդակով խաղում էին փայտերով, ծագել են դեռևս հին ժամանակներում։ Եգիպտոսի Բենի-Հասան բնակավայրում գտնվող բուրգում, որի կառուցումը թվագրված է մ.թ.ա. 10-րդ դարում, պատկերված է երկու մարդ մականներով, որոնք նրանք հատել են կլոր առարկայի վրա (գնդակի կամ օղակի) ։ Խաղերը, որտեղ ոչ մեծ գնդակի ետևից էին վազում փայտերով, հայտնի էին Ճապոնիայում («կաչի», «դակիու»), Ացտեկների կայսրությունում («չեուկա»), Հին Հունաստանում  ։
Սառած ջրամբարների սառույցի վրայի խաղերի մասին, որտեղ մականների օգնությամբ պետք էր որոշակի նպատակ հետապնդել, առաջին հիշատակությունները վերաբերում են միջին դարերի ժամանակաշրջանին։ 10-11-րդ դարերում հանդիպում են Հին Ռուսիայում սառույցի վրա մականներով խաղի մասին առաջին հիշատակությունները։ Ռուսական տարեգրություններում պատմվում է սառույցի զվարճանքների մասին, որտեղ մի քանի մարդ փայտերով հետապնդում են ինչ-որ կլոր առարկա, որպես կանոն բանջարեղեն ։ Տարբեր տեղերում խաղը տարբեր կերպ են անվանել՝ մականախաղ, մականներ սառույցի վրա, հետապնդում, հոլ, գնդակախաղ, կաթսա և այլն  ։ Գնդակով հոկեյի երկրպագու էր Պետրոս Առաջինը, որի օրոք խաղացողների կողմից սկսեցին օգտագործվել կայսրի կողմից Հոլանդիայից բերված երկաթե չմուշկներ ։ 9-րդ դարից սկսած իսլանդական տարեգրություններում հանդիպում է հիշատակություն «կնատտլեյկերի» մասին ։ Բրիտանական կղզիներում ի հայտ է եկել մականով և գնդակով մրցումների մի ամբողջ շարք, բենդի՝ անգլիացիների մոտ, բենդո՝ ուելսացիների մոտ, շինտի՝ շոտլանդացիների մոտ և հյոռլինգ՝ իռլանդացիների մոտ, ամռանը խաղերն անցկացվում էին խոտի վրա, ձմռանը՝ սառույցի վրա  ։ Մականներով սառույցի խաղերը հանրաճանաչ էին նաև Նիդերլանդներում ։
Սպորտային կանոնակարգի ժամանակակից հասկացությամբ գնդակով հոկեյը սկսել է ձևավորվել Մեծ Բրիտանիայում 19-րդ դարի առաջին կեսին ։ 1850-1870 թվականներին որոշ անգլիական ֆուտբոլային ակումբներ («Շեֆֆիլդ Յունայթեդ», «Նոտինգեմ Ֆորեսթ» և այլն) ֆուտբոլի հետ զարգացնում էին նաև բենդին։ Աստիճանաբար ի հայտ են գալիս նաև բենդի-ակումբներ։ 1891 թվականին Մեծ Բրիտանիայում ստեղծվում է Բենդիի ազգային ասոցիացիան (աշխարհում նման առաջին միավորումը), որը մշակում էր խաղի պաշտոնական կանոնները ։ Անգլիացիները 19-րդ դարի վերջին և 20-րդ դարի սկզբին նպաստեցին գնդակով հոկեյի զարգացմանը եվրոպական երկրներում՝ Շվեդիայում, Նորվեգիայում, Շվեյցարիայում և այլ երկրներում։ Ռուսաստանի արդյունաբերական ձեռնարկություններում աշխատող անգլիացի մասնագետները կազմակերպում էին ֆւտբոլ-հոկեյի խմբակներ, որոնք էական ազդեցություն ունեցան Ռուսաստանում գնդակով հոկեյի՝ որպես մարզաձևի առաջացման վրա ։ 1888 թվականին պետերբուրգյան ուսանող Պյոտր Մոսկվինը հիմնեց «Սիրողական սպորտի Սանկտ-Պետերբուրգի խմբակը», 1897 թվականին նա մշակեց գնդակով հոկեյի խաղի համար Ռուսաստանում առաջին կանոնները ։ 1898 թվականի մարտի 8-ը (նոր օրացույցով մարտի 20-ը) Սանկտ Պետերբուրգում Հյուսիսային կոչվող սառցադաշտում Կամենոոստրովսկի պողոտայում անցկացվեց գնդակով հոկեյի առաջին մրցամարտը հաստատված կանոններով, այդ օրը համարում են ռուսական հոկեյի պաշտոնական ծննդյան օր։ Դարերի սահմանագծին հոկեյի զարգացման գագաթնակետը դարձավ 1913 թվականին շվեցարական Դավոսում անցկացված գնդակով հոկեյի Եվրոպայի առաջնությունը։ Այնուամենայնիվ սկսված Առաջին համաշխարհային պատերազմը երկար ժամանակ դադարեցրեց այս մարզաձևի զարգացումը։
Հնգամյա հարկադիր ընդմիջումը, փոխադարձ ատելությունը, ամբողջ շարք պետությունների փլուզումը՝ այս ամենը հանգեցրեց նրան, որ պատերազմից հետո Եվրոպայում հայտնի «անգլիական» բենդին գործնականում դադարեց գոյություն ունենալ։ 20-ական թվականների սկզբին մնացած ազգային ֆեդերացիաները կամ լուծարվեցին, կամ ընդունեցին «կանադական հոկեյի» կանոնները (ինչպես 1922 թվականին Հունգարիայում)։ Միայն ավստրիացիներն են կանոնավոր շարունակել խաղալ բենդի, բայց այն էլ մինչև 20-ական թվականների վերջը։ Այս տենդենցին հակառակ համաշխարհային պատերազմների միջև ընկած ժամանակաշրջանում բենդին ծաղկում ապրեց Մերձբալթիկայում, երբ Էստոնիայում և Լատվիայում մինչև 30-ական թվականների սկիզբը անց էին կացվում կանոնավոր մրցաշարեր։ Միայն Սկանդինավիայում (Շվեդիայում, Նորվեգիայում, Ֆինլանդիայում և ԽՍՀՄ-ում) բենդին չընդհատեց իր պատմությունը։ 20-րդ դարի կեսերին այս չորս երկրները մնացին միակ երկրները, որտեղ այս մարզաձևը զարգացավ և հանրաճանաչ դարձավ։ Այնուամենայնիվ, կանոնները, որոնք կիրառվում էին մի կողմից Սկանդինավիայում, մյուս կողմից ԽՍՀՄ-ում, որոշակի չափով տարբերվում էին (հիմնական տարբերություններն էին դարպասների չափսերը, կողերի առկայությունը և օդային փոխանցումների թույլտվությունը)։ Այս տարբերությունները կանգնեցնում էին բենդիի հանրաճանաչությունն այլ երկրներում, չնայած չորս երկրների ջանքերին. Նորվեգիան, օրինակ, 1952 թվականին պնդեց, որպեսզի Օսլոյի ձմեռային օլիմպիական խաղերի ծրագրում բենդին ընդգրկվի որպես ցուցադրական մարզաձև։ 1955 թվականին այս չորս երկրների ջանքերով բենդիի կանոնները ընդհանրացվեցին, որից հետո նույն թվականին տեղի ունեցավ նոր կանոններով առաջին միջազգային հանդիպումը ԽՍՀՄ-ի և Շվեդիայի հավաքականի միջև։ Գնդակով հոկեյի միջազգային ֆեդերացիայի ստեղծումից հետո 1957 թվականիц կանոնավոր կերպով անց են կացվում աշխարհի առաջնություններ։ Չորս երկրների համաձայնեցված աշխատանքը, ուղղված բենդիի միջազգային խաղերի կայունության և կանոնավորության ապահովմանը, տվեցին իրենց արդյունքները։ 1963 թվականին բենդին վերածնվեց Նիդերլանդներում, 1988 թվականին՝ Հունգարիայում։ Գնդակով հոկեյի միջազգային ֆեդերացիայի մեծ նվաճումը դարձավ բենդիի ներթափանցումը «կանադական հոկեյի» ճամբար. 1981 թվականից կանոնավոր խաղեր են անց կացվում ԱՄՆ-ում, իսկ 1986 թվականից՝ Կանադայում։ ԽՍՀՄ-ի փլուզման հետ բենդիի միջազգային ուղեծիր մտան Ղազախստանը, Բելառուսը, Էստոնիան, Լատվիան և Կիրգիզիան։ Ասիա ներթափանցումը չսպառվեց միայն Ղազախստանով և Կիրգիզիայով, 2006 թվականից սկսած մրցաշարերին մասնակցություն են ունենում Մոնղոլիայի, այնուհետև Ճապոնիայի և Չինաստանի հավաքականները։
2004 թվականից անց են կացվում կանանց գնդակով հոկեյի մրցաշարեր։ 2011 թվականին գնդակով հոկեյը ներկայացվեց Ղազախստանում անցկացվող Ասիական ձմեռային խաղերում։
2012 թվականի մարտին շվեդական Ուփսալա քաղաքում գնդակով հոկեյի պատմության մեջ առաջին անգամ բացվեց Շվեդական բենդիի փառքի սրահ ։
Խաղի կանոններ
Որպես մարզական կանոնակարգ՝ ի հայտ է եկել Մեծ Բրիտանիայում, մի երկրում, որը հայտնի է որպես ֆուտբոլի նախահայր։ Երևում է, հենց այս պատճառով 1891 թվականին Բենդիի բրիտանական ազգային ասոցիացիայի կողմից հրատարակված կանոնների արդեն առաջին ամփոփումը ֆուտբոլի կողմից մեծ ազդեցություն ուներ ։ Իր հերթին, մեծ մասամբ գնդակով հոկեյի շնորհիվ առաջացած տափօղակով հոկեյը նրանից շատ գծեր է ժառանգել։
Գնդակով հոկեյի այն տեսանկյուններն են առավել հետաքրքիր, որոնցում մի տարրերը նման են ֆուտբոլին, իսկ մյուսները՝ տափօղակով հոկեյին։ Օրինակ, գնդակով հոկեյի դաշտի չափսը ֆուտբոլի դաշտի չափսին է, սակայն ծածկված սառույցով, խաղացողներն օգտագործում են մականներ և այս մականներով հետապնդում են փոքրիկ գնդակին, որպես խաղացողների պատիժ օգտագործվում է նրանց հեռացումը որոշակի ժամանակով, բայց պատժաչափն արտացոլվում է խաղացողին համապատասխան գույնի քարտի ցուցադրմամբ (սպիտակով՝ 5 րոպե, իսկ կարմիրով՝ 10 րոպե), յուրաքանչյուր թիմի կազմում խաղադաշտ է դուրս գալիս 11 խաղացող, ներառյալ դարպասապահը, բայց այս խաղացողները կարող են փոխարինվել գործնականում ցանկացած րոպե և անսահմանափակ անգամ։ Կանոնների վերջին փոփոխությունները վերաբերում էին ընթացքում թայմ-աութ վերցնելու հնարավորությանը և անկյունային հարվածի նշանակման ժամանակ խաղացողների փոխարինման անհնարինությանը։
Այնուամենայնիվ, գնդակով հոկեյում ավելի շատ են հենց ֆուտբոլի հետ նմանությունները։ Դա, մասնավորապես, մրցամարտի ստանդարտ տևողությունն է (երկու խաղակես 45 րոպեով), իսկ երբ լրացուցիչ ժամանակ է պահանջվում, ապա 2 խաղակես 15 րոպեով, բայց խաղը գնում է ինչպես տափօղակով հոկեյի ժամանակ մինչև առաջին գոլ խփելը, ստանդարտ դիրքերի զարգացած համակարգը (անկյունայիններ, տուգանայիններ և ազատ հարվածներ), «խաղից դուրս» վիճակ, խաղադաշտի բոլոր խաղացողների համար ձեռքով խաղալու արգելք և տուգանային հրապարակից դուրս դարպասապահի ձեռքով խաղալու արգելք։
Գնդակով հոկեյը ԽՍՀՄ-ում և Ռուսաստանում
1922 թվականին անցկացվեց առաջին մրցամարտը։ 1927 թվականին կազմավորվեց ՌԽՖՍՀ առաջին հավաքականը։ 1928 թվականին անցկացվեց գնդակով հոկեյի ԽՍՀՄ առաջին մրցաշարը, որին մասնակցել են միութենական հանրապետությունների, Մոսկվայի և Լենինգրադի հավաքականները։ 1936 թվականին անցկացվեց գնդակով հոկեյի ԽՍՀՄ առաջին մրցաշարը ակումբային թիմերի միջև։ 1937 թվականից անցկացվեցին ԽՍՀՄ գավաթի խաղերը։
Ռուսաստանի դաշնությունում ժամանակակից գնդակով հոկեյի զարգացումն իրականացվում է Ռուսաստանի գնդակով հոկեյի ֆեդերացիայի ղեկավարությամբ։ Ֆեդերացիայի կազմի մեջ մտնում են գնդակով հոկեյի 47 հանրապետական, երկրամասային և մարզային ֆեդերացիաներ և բաժանմունքներ ։ Ֆեդերացիայի կողմից անց են կացվում Ռուսաստանի գնդակով հոկեյի մրցաշարեր բարձրագույն և առաջին լիգայում, Ռուսաստանի գավաթի խաղարկությունը, ինչպես նաև կանանց, վետերանների, պատանիների և դեռահասների մրցամարտեր, մանկական մրցումներ «Плетёный мяч» (հյուսած գնդակ) ակումբի մրցանակների համար, մինի-հոկեյի (ռինկ-բենդի) մրցումներ և մի ամբողջ շարք այլ մրցումներ ։
Ռուսաստանի գնդակով հոկեյի մրցաշարերի բարձրագույն և առաջին լիգայում խաղում էին 6 դաշնային օկրուգներ ներկայացնող ֆեդերացիայի 26 սուբյեկտների 63 թիմեր և մեկ արտասահմանյան թիմ` «Ակժայըկ» ղազախստանյան Ուրալսկից։
2017 թվականին Ռուսաստանի գնդակով հոկեյում ճգնաժամ ծագեց` 10 տարվա ընթացքում Ռուսաստանի մրցաշարի թիմերի քանակը կրճատվեց 22-ից 12, մրցամարտերին հաճախելիությունն ընկավ 3 անգամ, Ռուսաստանի մրցաշարի մի շարք ակումբներ լուրջ տարաձայնությունների մեջ են Գնդակով հոկեյի ֆեդերացիայի ղեկավարության հետ։
Ժամանակակից գնդակով հոկեյ
Աշխարհում գնդակով հոկեյի ժողովրդականության ցուցանիշ կարելի է հաշվել այն, որ վերջին ժամանակներս անցկացվող աշխարհի առաջնություններում, որի կազմակերպիչը Գնդակով հոկեյի միջազգային ֆեդերացիան է, մի քանի տարի մասնակցում են 17-18 թիմ Եվրոպայից, Հյուսիսային Ամերիկայից և Ասիայից։ Այս մրցումների ամենահին մասնակիցներն են Ռուսաստանը (ԽՍՀՄ-ը), Շվեդիան և Ֆինլանդիան, որոնք մասնակցել են բոլոր մրցաշարերին սկսած 1957 թվականից։ Երկրորդ մրցաշարից մասնակցում է նաև Նորվեգիայի հավաքականը։ 1985 թվականից աշխարհի առաջնություն իրենց հավաքականն են ուղարկում Ամերիկայի Միացյալ Նահանգները։ 1991 թվականից մրցաշարերին մասնակցում են Նիդերլանդների, Կանադայի և Հունգարիայի, 1995 թվականից` Ղազախստանի, 2001 թվականից` Բելառուսի, 2003 թվականից` Էստոնիայի, 2006 թվականից` Մոնղոլիայի, 2007 թվականից` Լատվիայի, 2012 թվականից` Ղրղզստանի և Ճապոնիայի, 2013 թվականից` Ուկրաինայի, 2014 թվականից` Գերմանիայի և Սոմալիի, 2015 թվականից` Չինաստանի, 2016 թվականից` Չեխիայի, 2018 թվականից` Սլովակիայի հավաքականները։
Աշխարհի վերջին առաջնությունների արդյունքները թույլ են տալիս խոսել այն մասին, որ համաշխարհային գնդակով հոկեյում կազմավորվել է յուրօրինակ «տաբել ռանգերի մասին»։ Ուժեղագույն հավաքականներ են հանդիսանում Ռուսաստանի և Շվեդիայի հավաքականները։ Որոշակի հանգամանքներում նրանց համար մրցակցություն կարող է կազմել իր ակտիվում արդեն աշխարհի չեմպիոն տիտղոս ունեցող Ֆինլանդիայի թիմը։ Այս հավաքականները, ինչպես նաև հնգակի բրոնզե մեդալակակիր Ղազախստանի և Նորվեգիայի հավաքականները ձևավորում են աշխարհի ուժեղագույն թիմերի «մեծ հնգյակը»։ Վեց հավաքականից բաղկացած աշխարհի առաջնության հեղինակավոր Ա խմբում խաղալու իրավունքը վերջին մի քանի տարի վիճարկում են Բելառուսի և ԱՄՆ-ի հավաքականները։ Մնացած հավաքականներից ուժեղագույնն է համարվում Կանադայի հավաքականը, բայց երբ 2007 թվականին այս թիմը ֆինանսական պատճառներով չկարողացավ գալ աշխարհի առաջնությանը, նրա տեղը առաջնությունում և «ռանգերի տաբելում» զբաղեցրեց երտասարդ և պատվախնդիր Լատվիայի թիմը։ Հոլանդիայի, Հունգարիայի, Էստոնիայի և Մոնղոլիայի հավաքականները դեռևս չեն կարողանում այլ թիմերի լուրջ դիմադրություն ցույց տալ, բայց նրանց մասնակցությամբ իրար դեմ անցկացրած մրցամարտերը բավական սկզբունքային և հետաքրքիր են։
Բացի այն երկրներից, որոնց հավաքականները մասնակցում են աշխարհի առաջնությանը, Գնդակով հոկեյի միջազգային ֆեդերացիային ներկայացվել են նաև Հնդկաստանը, Ավստրալիան, Իռլանդիան, Սերբիան և Շվեյցարիան։ 2008 թվականին ֆեդերացիայի անդամներ դարձան Լիտվան, Հայաստանը և Արգենտինան, իսկ 2010 թվականին` Անգլիան և Չինաստանը, 2012 թվականին` Աֆղանստանը, 2013 թվականին` Գերմանիան, 2014 թվականին` Դանիան, 2017 թվականին` Կոլումբիան։
Ազգային հավաքականների մրցամարտերից բացի, գնդակով հոկեյում անց են կացվում միջազգային մրցամարտեր ակումբային թիմերի միջև։ Դրանցից ամենահեղինակավորը հանդիսանում է ամեն տարի Շվեդիայում անցկացվող Գնդակով հոկեյի աշխարհի գավաթը։ Կարևոր նշանակություն ունի նաև Եվրոպական չեմպիոնների գավաթը։ Անցկացվում են նաև մի շարք կոմերցիոն մրցամարտեր, որոնցից ամենահայտնին Չեմպիոնների գավաթն է (Champions Cup):
Արտաքին հղումներ
Կատեգորիա:Հոկեյ Կատեգորիա:Ձմեռային օլիմպիական խաղեր
Մովսես
Ծանոթագրություններ
Կատեգորիա:Աստվածաշնչյան անուններ
Ռեբեկկա
«Ռեբեկկա» (Rebecca), անգլիացի գրող Դաֆնա Դյումորիեի 1938 թվականին հրատարակված վեպը։ Այն անմիջապես մեծ ճանաչում բերեց հեղինակին և համարվում է նրա լավագույն աշխատանքներից մեկը։ Ստեղծագործության մեծ մասը գրվել է Ալեքսանդրիայում, որտեղ այդ ժամանակ Դաֆնան և ամուսինը միասին էին ։ 2000 թվականին վեպն արժանացել է Էնթոնի մրցանակի և ճանաչվել է որպես հարյուրամյակի լավագույն վեպ ։
Սյուժե
Անանուն գլխավոր հերոսուհին ծնողների մահից հետո որպես գործավարուհի՝ աշխատանքի է ընդունվում հարուստ և անճաշակ ամերիկուհի միսիս Վան Հոփերի մոտ։ Նրան ուղեկցելով՝ հերոսուհին հայտնվում է Լազուր ափում. Մոնտե Կառլոյում պատահաբար հանդիպում է Մենդերլի գեղեցիկ կալվածքի տիրոջ՝ Մաքսիմիլիան դը Վինթեր (Maximilian de Winter) անունով բրիտանացի արիստոկրատի հետ։ Սկզբում նոր ծանոթը հերոսուհուն թվում է չափազանց մռայլ և ինքնամփոփ. մեկ տարի առաջ ողբերգական պատահարի հետևանքով նա կորցրել է կնոջը՝ Ռեբեկկային, որը մահացել է նավով զբոսնելու ժամանակ։ Սակայն, Մոնտե Կառլոյի շրջակայքում դը Վինթերի հետ զբոսնելիս, աղջիկը հասկանում է, որ նրա ընկերակցությունը հաճելի է իրեն։ Հերոսների միջև համակրանք է առաջանում և կարճատև շփումից հետո Մաքսիմիլիանը նրան սիրո առաջարկություն է անում։ Աղջիկը համաձայնում է ամուսնանալ նրա հետ՝ ուշադրություն չդարձնելով միսիս վան Հոփերի հավաստիացումներին, որ դը Վինթերն ամենևին էլ չի սիրում աղջկան և լոկ փրկության ելք է որոնում իր ահռելի կալվածքում միայնակությունը փարատելու համար։
Ամուսնությունից հետո նորապսակները գալիս են Մենդերլի, որտեղ նորաթուխ միսիս դը Վինթերն իսկույն բախվում է տնտեսուհի միսիս Դենվերսի արհամարհական և թշնամական վերաբերմունքին։ Նա իրեն անհարմար և անվստահ է զգում նույնիսկ ծառաների մոտ, որոնք շարունակում են կատարել հանգուցյալի հրամանները՝ հետևելով ընտանիքում ընդունված սովորույթներին և արարողակարգին, կերակուր պատրաստել նրա ճաշակով, ծաղիկները դնել այնպես, ինչպես սովոր էր Ռեբեկկան, բուխարին վառել օրվա այն պահին և այն սենյակում, ուր սովորաբար գտնվել է Ռեբեկկան։
Հերոսուհին տանջվում է անվստահությունից և ենթադրում է, որ իր համար դժվար է լինելու ամուսնու մտքերից Ռեբեկկայի պատկերը ջնջելը։ Ըստ շշուկների, Ռեբեկկան ոչ միայն աչքի է ընկել բացառիկ գեղեցկությամբ, այլև եղել է գերազանց տանտիրուհի, կարողացել է իրեն դրսևորել հասարակության մեջ, Մենդերլիում կազմակերպել է ճոխ ընդունելություններ, ինքն է ղեկավարել տան բոլոր գործերը։ Սակայն վեպի հերոսուհին տանջվում է սեփական ամաչկոտությունից, մարդկանց հետ ծանոթանալու անկարողությունից, վախենում է ծառաներից։
Մենդերլիում ամեն ինչ հիշեցնում է հանգուցյալ Ռեբեկկային. ամենուր նրա իրերն են, տան արևմտյան կողմում պահպանվում են նրա սենյակները։ Շուտով նորապսակ կինն սկսում է մտածել, որ ի վիճակի չէ մրցակցելու Մաքսիմի հանգուցյալ կնոջ հետ և կարծում է, որ ամուսինը դեռ նախկին կնոջն է սիրում, և ափսոսում է հապճեպ ամուսնության համար։ Մենեդերլիում Ռեբեկկայի մահից հետո առաջին անգամ կազմակերպված պարահենդեսում տեղի ունեցած միջադեպը նրանց հարաբերություններում ճեղքվածքի առիթ է դառնում։ Գլխավոր հերոսուհին հանդիսության համար տիկին Դենվերսի խորհրդով զգեստ է պատվիրում, որի վրա պատկերված է Վինթերների տոհմի կանացից մեկը, ում նկարը կախված է ընդունարանում։ Ավելի ուշ պարզվում է, որ նման զգեստ հագել էր Ռեբեկկան իր վերջին պարահանդեսի ժամանակ։ Հերոսուհին հասկանում է, որ տիկին Դենվերսն իր հետ չար կատակ է խաղացել՝ ցանկանալով վրեժ լուծել նորապսակներից այն բանի համար, որ Մաքսիմն արգելել է կալվածքում ընդունել Ռեբեկկայի հորեղբոր տղային՝ Ջեք Ֆավելլին։ Պարահանդեսի հաջորդ օրը հերոսուհու և Դենվերսի միջև զրույց է տեղի ունենում, որի ժամանակ տնտեսուհին պատմում է Ռեբեկկայի կյանքում իր ունեցած դերակատարության մասին. ինքը ճանաչել է Ռեբեկկային երեխա ժամանակից և ուղեկցել է նրան ողջ կյանքի ընթացքում։ Տիկին Դենվերսը համոզում է հերոսուհուն, որ նա ոչնչություն է իր նախորդի համեմատությամբ, իսկ դը Վինթերը երբեք երջանիկ չի լինելու նրա հետ։ Քիչ է մնում, որ Դենվերսը աղջկան ինքնասպանության դրդի՝ ասելով, որ առանց նրա ներկայության՝ այդ տանն ամեն ինչ շատ ավելի լավ կլինի։ Թշվառ աղջկան փրկում է այդ պահին ամպամած երկնքում պայթած հրթիռը՝ աղետի ազդանշանն՝ ուղարկված ծանածաղուտի մեջ ընկած շոգենավից։ Ազդանշանը սթափեցնում է աղջկան և շոգենավում գտնվողներին։
Շոգենավը, որից արձակվել էր հրթիռը, հայտնվել էր ծովածոցում՝ ծանծաղուտի մեջ, հենց Մենդերլիի մոտ։ Վնասը գնահատելու համար ծովածոցի հատակ ջրասուզակ են իջեցնում. հայտնաբերված գտածոն ավելի սարսափելի էր։ Դա զբոսանավ էր, իսկ նավախցի հատակին ընկած էր մարդկային կմախք։ Բոլոր փաստերը վկայում են այն մասին, որ դա Ռեբեկկայի դիակն է, չնայած Մաքսիմն արդեն ճանաչել էր իր մահացած կնոջը, երբ տեղի ունեցած ողբերգությունից անմիջապես հետո ջրերն ափ էին նետել նրա մարմինը։ Նոր կմախքի գոյության լուրը ցնցում է ողջ Մենդերլին և նրա շրջակայքը։ Դը Վինթերը որոշում է կնոջը պատմել ողջ գաղտնիքը իր և նախորդ կնոջ հարաբերությունների մասին։ Ըստ նրա խոսքերի՝ ինքը երբեք չի սիրել Ռեբեկկային, իսկ Ռեբեկկան չի սիրել ոչ մեկի։ Նրա շքեղ արտաքինի և հիանալի շարժուձևի տակ թաքնված էր իրական հրեշ՝ դաժան, անբարո, արատավոր մի կին։ Մաքսիմը հավաստիացնում է, որ Ռեբեկկան դրդել է իրեն՝ սպանություն գործելու։ Զբոսանավն ինքն իրեն չի խորտակվել. հենց ինքն է խութերին հարվածելով նավը դուրս է բերել դեպի ծով և խորտակել այն՝ դիակի հետ միասին, իսկ ինքը, նավակով ափ հասնելով, փրկվել է։ Սարսափազդու պատմությունն իմանալով՝ հերոսուհին չի հեռանում մարդասպան ամուսնուց, այլ հակառակը՝ իմանալով, որ նա երբեք չի սիրել Ռեբեկկային, բայց իրեն սիրում է, ավելի է մտերմանում նրա հետ։
Սկսվում է հետաքննություն։ Ծովի խորքից հանում են զբոսանավը կմախքի հետ միասին, որը համարում են Ռեբեկկայի կմախքը։ Ակնհայտ էր, որ ամենայն հավանականությամբ սպանություն է կատարվել, սակայն Մաքսիմի դեմ որևէ ապացույց չկա։ Սպանությունը կատարվել է գիշերը, կատարվածի մասին վկաներ գտնելն անհնար է, արդյունքում դատարանը և ատենակալները վճիռ են կայացնում. Ռեբեկկան ինքնասպանություն է գործել՝ զբոսանավի եզրակարերում անցք բացելով և նավի ստորջրյա կափարիչը բացելով։ Սակայն, այս վճիռը չի գոհացնում Ռեբեկկայի զարմիկին, նույն այն Ֆավելլին, որի հետ Մաքսիմը ծայրահեղ անբարեհաճ, նույնիսկ թշնամական հարբերություններ ունի։ Նա ասում է, որ իբրև թե եղել է Ռեբեկկայի սիրեկանը և նրա սպանության մեջ մեղադրում է դը Վինթերին։ Որպես ապացույց՝ նա բերում է երկտողը, որը Ռեբեկկայից ստացել է նրա մահվան օրը։ Ֆավելլի կարծիքով՝ երկտողի բովանդակությունը վկայում է այն մասին, որ Ռեբեկկան ինքնասպանություն գործելու որևէ պատճառ չի ունեցել։
Ռեբեկկայի սենյակում հաջողվում է գտնել նրա նոթատետրը, որտեղ նա գրանցել է բոլոր նախատեսված հանդիպումները։ Այն օրը, երբ տեղի է ունեցել ողբերգությունը, նա հանդիպել է ոմն բժիշկ Բայքերի հետ։ Բժշկին որոնելով՝ Մաքսիմը, նրա կինը, Ֆավելլը և ոստիկանության դատավոր Արթուր Ջուլիանը գնում են մի փոքրիկ քաղաք, որտեղ այդ պահին բնակվում է Լոնդոնից ժամանած բժիշկ Բեյքերը։ Հանդիպման ժամանակ բժիշկը հիշում է, որ այդ օրը նրա մոտ մի կին է եկել՝ ներկայանալով միսիս Դենվերս անունով (Ռեբեկկան նախընտրել էր չասել իսկական ազգանունը). նրա նկարագրությունը համընկնում է Ռեբեկկայի արտաքինի նկարագրության հետ։ Նա հավելում է, որ կինը հիվանդ էր վերջին փուլում գտնվող քաղցկեղով։ Վեպն ավարտվում է նրանով, որ Վինթերները վերադառնում են Մենդերլի։ Աղջիկը մտածում է այն մասին, որ իրենք պետք է մոռանան անցյալը և սկսեն կյանքը մաքուր էջից՝ այդ սարսափելի պատմությունը թողնելով հեռու անցյալում։ Ճանապարհին լոնդոնյան փոքրիկ ռեստորաններից մեկում կանգ առնելով՝ Մաքսիմը զանգահարում է իր կառավարչին և ընկերոջը՝ Ֆրենկին։ Նա պատմում է, որ զանգն ստանալուց քիչ առաջ կալվածքից հանկարծակի անհայտացել է տնտեսուհին։ Ամուսինը վրդովված է, իսկ նրա կինն ուրախ է՝ կարծելով, որ միսիս Դենվերսի հետ հեռանալով՝ տնից կհեռանան և Ռեբեկկայի մասին նրա հիշողությունները։ Կալվածքին մոտենալով՝ նրանք հորիզոնում նկատում են ալ ցոլքեր՝ չնայած մայրամուտի համար դեռ վաղ էր։ Աստիճանաբար լույսը ողողում է ողջ երկնակամարը։ Ամուսինները կանգ են առնում, դուրս են գալիս մեքենայից և բլրի գագաթին կանգնած՝ ներքև են նայում։ Պարզվում է, որ Մենդերլին այրվում է։
Վեպի ողջ ընթացքում գլխավոր հերոսուհու անունը ոչ մի անգամ չի հիշատակվում. մնում է անհայտ։
Մեղադրանք գրագողության մեջ
«Ռեբեկկա» վեպի տպագրությունից շատ չանցած՝ գրաքննադատ Ալվարո Լինսը Բրազիլիայում և շատ ընթերցողներ մեծ նմանություն գտան Դաֆնա Դյումորիեի և բրազիլացի գրող Կարոլինա Նաբուկոյի (Carolina Nabuco) գրքերի միջև։ Նաբուկոյի «Ժառանգորդուհին» (A sucessora) վեպի հիմքում ընկած է համանման սյուժե՝ ներառյալ ամուրիի հետ ամուսնացած երիտասարդ կնոջը, ինչպես նաև նախորդ կնոջ արտասովոր ներկայությունը. սյուժետային գիծ, որն ավելի վաղ գործածվել է «Ջեյն Էյր» վեպում։ Նինա Աուերբախն իր «Դաֆնա Դյումորիե՝ կախարդված ժառանգորդուհին» գրքում հավաստիացնում է, որ Դյումորիեն կարող էր կարդալ բրազիլական գիրքը, երբ առաջին ձեռագիրն ուղարկվել էր Անգլիա՝ տպագրության համար, իսկ հետո նրա հիման վրա գրել է իր բեսթսելլերը։ Դաֆնա Դյումորիեն հերքել է գրագողության և բրազիլացի գրողի գիրքը կրկնօրինակելու բոլոր մեղադրանքները։ Նույն կերպ է վարվել նաև նրա հրատարակիչը, հայտարարելով, որ «Ռեբեկկայի» սյուժեն բավականին տարածված է ։